ಸ್ವಾಮಿ ನಿರಂಜನಾನಂದ

ಸ್ವಾಮಿ ನಿರಂಜನಾನಂದರು ರಾಮಕೃಷ್ಣ ಪರಮಹಂಸರ ಸನ್ಯಾಸಿ ಶಿಷ್ಯರಲ್ಲಿ ಒಬ್ಬರು. ಸ್ವಾಮಿ ವಿವೇಕಾನಂದರ ಸಹೋದರ ಸನ್ಯಾಸಿ ಈತ. ದಕ್ಷಿಣೇಶ್ವರದ ಭವತಾರಿಣಿ ಕಾಳಿಕಾ ದೇವಾಲಯದಲ್ಲಿ, ಶ್ರೀ ರಾಮಕೃಷ್ಣ ಪರಮಹಂಸರ ಪದತಳದಲ್ಲಿ ಅರಳಿದ ಬದುಕು ಈತನದು.

ಪೂರ್ವಾಶ್ರಮ
ಪೂರ್ವಾಶ್ರಮದಲ್ಲಿ ನಿತ್ಯನಿರಂಜನ ಘೋಷ ಎಂದು ಇವರ ಹೆಸರು. ಬ್ರಹ್ಮಚರ್ಯ-ಸನ್ಯಾಸದ ನಂತರ ಇವರ ಹೆಸರು ಸ್ವಾಮಿ ನಿರಂಜನಾನಂದ ಆಯಿತು. ೧೮೬೨ನೇ ಇಸವಿಯ ಶ್ರಾವಣ ಹುಣ್ಣಿಮೆಯಂದು ಈತನ ಜನನವಾಯಿತು. ಪಶ್ಚಿಮ ಬಂಗಾಳದ ರಾಜರಹಟ್-ವಿಷ್ಣುಪುರದಲ್ಲಿ ಜನಿಸಿದರು.

ಸನ್ಯಾಸ
ಶ್ರೀರಾಮಕೃಷ್ಣ ಪರಮಹಂಸರಿಂದ ಸನ್ಯಾಸ ಸ್ವೀಕರಿಸಿದರು. ಶ್ರೀರಾಮಕೃಷ್ಣರು ಕಾಶಿಪುರದ ತೋಟದಮನೆಯಲ್ಲಿ ಗಂಟಲಿನ ಕ್ಯಾನ್ಸರ್ ನಿಂದ ಬಳಲುತ್ತಿರುವಾಗ ಅವರಿಗೆ ತುಂಬಾ ಸೇವೆಯನ್ನು ಸಲ್ಲಿಸಿದ್ದಾರೆ. ಅಖಂಡ ಭಾರತದಾದ್ಯಂತ ತೀರ್ಥಯಾತ್ರೆಮಾಡಿದ ಇವರು, ರಾಮಕೃಷ್ಣ ಮಾಹಾಸಂಘದಲ್ಲಿ ೧೯೦೪ರ ಮೇ ೯ರಂದು ಸಮಾಧಿಸ್ಥರಾದರು.

ವರ್ಗ:ಧಾರ್ಮಿಕ ವ್ಯಕ್ತಿಗಳು
ವರ್ಗ:ರಾಮಕೃಷ್ಣ ಮಿಶನ್